Mesembryanthemum nodiflorum

Mesembryanthemum nodiflorum, L. is 'n plantjie uit die vygiefamilie wat aan Suid-Afrika inheems maar nie endemies is nie. Dit kom veral in die Noord-Kaap en die Wes-Kaap  voor en is op die SANBI-rooilys as veilig (LC) gelys.
Saam met ander spesies van die genus word dit dikwels in Afrikaans brakslaai genoem.

In die droë Karoo is dit een van die hoofkomponente wat deur skape bewei is.

Dit is ook een van die spesies wat saam met duinekool kenmerkend aan die gematigde soutmoerasse van die riviermondings is.

M. nodiflorum kan in droë en soutige omstandighede groei en besit groot blaasselle wat die plant se velletjie 'n glinsterende aanblik gee. Die lewende plant slaan sout in sy blaasselle op wat ná sy afsterwe weer in die grond tereg kom. Dit verhoed dat ander plante op sy plek kan groei. Die plant kan ook van C3-fotosintese oorskakel op CAM-fotosintese. Dit verminder vogverlies en verhoog sy oorlewenskanse. By droogte skakel die plant na CAM oor en fokus op die vervaardiging van saadjies.

Verspreiding 
In Afrika is die plant inheems in Algerië, Egipte, Kanariese Eilande, Libië, Madeira, Mauritanië, Marokko, Namibië, Selvagens, Suid-Afrika, Tunisië en Wes-Sahara.

Buite Afrika is die plant inheems in die Baleariese Eilande, Oos Egeïese eilande, Frankryk, Griekeland, Persiese Golfstate, Iran, Irak, Italië, Joego-Slawië, Korsika, Kreta, Koeweit, Libanon, Oman, Saoedi-Arabië, Sardinië, Sisilië, Sinai, Sirië, Spanje Staat Palestina  en Turkye.

Die plant is 'n indringerspesie in Australië, Kalifornië en op sommige eilande in die Atlantiese Oseaan.

Galery

Verwysings 

Mesembryanthemum
Flora van Algerië
Flora van Egipte
Flora van die Kanariese Eilande
Flora van Libië
Flora van die Madeiraeilande
Flora van Mauritanië
Flora van Marokko
Flora van Namibië
Flora van Suid-Afrika
Flora van Tunisië
Flora van Wes-Sahara
Flora van die Baleariese Eilande
Flora van Frankryk
Flora van Griekeland
Flora van Persiese Golfstate
Flora van Iran
Flora van Irak
Flora van Italië
Flora van Joego-Slawië
Flora van Korsika
Flora van Kreta
Flora van Koeweit
Flora van Libanon
Flora van Palestina
Flora van Oman
Flora van Saoedi-Arabië
Flora van Sardinië
Flora van Sisilië
Flora van Sirië
Flora van Spanje
Flora van Turkye